XL VII 



at lægge Mærke til, særlig de mere robuste Arter, L pinnatifidum Sw. 

 og L. dichotomum Sw. fra tropisk Asien. 



Nær Bregnehuset ligger et Paradehus, som kan glæde sig ved at 

 være det stærkest besøgte Sted i hele Haven. I dette findes næsten ude- 

 lukkende Florblomster, om Foraaret især Løgvæxter, om Efteraaret 

 Chrysanthemum. Men ogsaa adskillige Koldhusplanter, der fortjene en 

 mere almindelig Dyrkning, end der sædvanlig tildeles dem, findes her. 

 Af disse vil jeg nævne Hibbertia dentata R. Br , en Dilleniacé af slyngende 

 Væxt med smukke gule Blomster. 



Agave- og Kaktushuset er et meget langt, bredt og solidt Saddel- 

 tagshus. 



I de senere Aar have mange af de ældre Agaver blomstret. I 

 Fjor blomstrede Agave keivensis Jacobi, en Art med smukke orangegule 

 Blomster. Uheldigvis havde Planten ingen Rodskud og satte ikke Frø, 

 men efter at den mægtige Blomsterstand havde henligget i nogen Tid 

 fremkom nogle smaa Yngleknopper paa denne, saa der er Haab om at 

 bevare Arten. 



I dette Hus fmdes et Exemplar af Iris Robinsoniana F. M. fra 

 Lord Howes 0. Den blomstrer nu for Tiden og er værd at lægge 

 Mærke til paa Grund af Blomsterstandenes Størrelse ; disse maale c. 2,5 m., 

 de brede Blade mangle ikke meget i at have samme Længde ; Blomsterne 

 ere hvide, de ydre Blosterblade ere plettede med gult. 



Et af de interessanteste Huse er den saakaldte T-range; 8 Hus- 

 afdelinger ere byggede sammen i Form af Bogstavet T. 



Kommer man ind fra Nord (Fodenden af T'et), passerer man først 

 en Afdeling for capske Planter, hovedsagelig Erica og Mesembrian- 

 themum, samt Løgvæxter. Her findes ogsaa nogle japanske Dværgtræer 

 i diminutive Potter, som tiltrækker de Besøgendes Opmærksomhed. Den 

 næste Afdeling indeholder næsten udelukkende Begonia- Arter , som 

 findes i rig Afvexling. B. socotrana Hook. fil. er fremtrædende i Vinter- 

 maanederne. 



Gjennem en Varmehusafdeling kommer man ind i Midterpartiet af 

 dette Drivhuskomplex. Denne Afdeling gaar paa tværs af dem, som vi 

 have passeret, og er bredere og højere end de andre Afdelinger. 



I Midten findes et c. 36 □ m. stort Bassin, hvori Victoria regia Ldl. 1 ) 

 dyrkes hvert Aar. Planten i Fjor frembragte 29 Blomster og nogle af 

 Bladene maalte over 2 m. i Gjennemsnit. 



Paa et fast Underlag, som knap naar op i Vandfladen, ere nogle af 

 de sjældnere Palmer anbragte. Disse synes at trives særlig godt her 

 med deres Rødder i det varme Vand. 



Lodoicea sechellarum Lab. „the double cocoa-nut" eller „Coco 

 de mer" er en af disse. Den mægtige „Sten" ligger ovenpaa Jorden og 

 er endnu i Forbindelse med Planten og denne er dog 6—7 Aar gammel. 



I Regents Parks botaniske Have fandtes i Fjor en meget stor Vic- 

 toria regia. I et af de illustrerede Blade saas et Fotografi af 

 Planten; paa et af Bladene sad en fuldvoxen Mand! 



